Πρόταση κανονισμού (ΕΚ) του Συμβουλίου για τη θέσπιση ειδικού πλαισίου συνδρομής για παραδοσιακούς προμηθευτές μπανανών ΑΚΕ (98/C 108/16) COM(1998) 5 τελικό - 98/0014(SYN)

(Υποβλήθηκε από την Επιτροπή στις 17 Φεβρουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130,

την πρόταση της Επιτροπής,

Ενεργώντας σύμφωνα με τη διαδικασία που προβλέπεται στο άρθρο 189 Γ της συνθήκης,

Εκτιμώντας:

ότι η τέταρτη σύμβαση ΑΚΕ-ΕΟΚ προβλέπεται ότι, αναφορικά με τις εξαγωγές μπανανών στις κοινοτικές αγορές, κανένα κράτος ΑΚΕ δεν θα τίθεται, όσον αφορά την πρόσβαση στις παραδοσιακές αγορές του και τα πλεονεκτήματά του στις αγορές αυτές, σε λιγότερο ευνοϊκή θέση απ' ό,τι κατά το παρελθόν ή το παρόν 7

ότι η κοινή οργάνωση αγοράς στον τομέα της μπανάνας που θεσπίστηκε με τον κανονισμό (ΕΟΚ) αριθ. 404/93, όπως τροποποιήθηκε για τελευταία φορά από τον κανονισμό (ΕΚ) αριθ. 3290/94, όρισε το πλαίσιο για τη συνέχιση, στην κοινοτική αγορά, των πλεονεκτημάτων που απήλαυαν κατά το παρελθόν οι παραδοσιακοί προμηθευτές ΑΚΕ 7

ότι, ιδίως, το καθεστώς εμπορίου με τρίτες χώρες που θεσπίστηκε από τον τίτλο V του εν λόγω κανονισμού καταρτίστηκε προκειμένου να επιτρέψει στις μπανάνες που παράγονται από κράτη ΑΚΕ, τα οποία είναι παραδοσιακοί προμηθευτές της Κοινότητας, να διατίθενται στην κοινοτική αγορά παρέχοντας επαρκές εισόδημα για τους παραγωγούς, σύμφωνα με την προαναφερθείσα κοινοτική δέσμευση 7

ότι το καθεστώς αυτό εμπορίου τροποποιήθηκε από τον κανονισμό (ΕΚ) αριθ. . . ./98 7

ότι οι τροποποιήσεις αυτές μετέβαλαν ουσιαστικά τις συνθήκες της αγοράς για τους παραδοσιακούς προμηθευτές ΑΚΕ 7

ότι, ως εκ τούτου, θα χρειαστούν ιδιαίτερες προσπάθειες από τους παραδοσιακούς προμηθευτές ΑΚΕ προκειμένου να προσαρμοστούν στις νέες αυτές συνθήκες της αγοράς για να διατηρήσουν την παρουσία τους στην κοινοτική αγορά και για να καταστήσουν δυνατή τη συνέχιση της βιωσιμότητας των παραδοσιακών προμηθειών ΑΚΕ 7

ότι, ως εκ τούτου, θα πρέπει να χορηγηθεί τεχνική και χρηματοδοτική συνδρομή, εκτός εκείνης που προβλέπεται από την τέταρτη σύμβαση ΑΚΕ-ΕΚ, σε παραδοσιακούς προμηθευτές ΑΚΕ προκειμένου να προσαρμοστούν στις νέες συνθήκες της αγοράς, και ιδίως προκειμένου να βελτιώσουν την ανταγωνιστικότητα, ενθαρρύνοντας ταυτόχρονα τις μεθόδους παραγωγής και εμπορίας μπανανών που σέβονται το περιβάλλον 7

ότι, λόγω του ότι η βοήθεια αυτή θα πρέπει να συνδέεται με τις ειδικές προσπάθειες που απαιτούνται εξαιτίας των νέων συνθηκών της αγοράς, θα πρέπει να ορισθούν αντικειμενικά κριτήρια προκειμένου να καθοριστεί η έκταση της εν λόγω συνδρομής 7

ότι, προκειμένου να εξασφαλιστεί η καταλληλότητα της εν λόγω συνδρομής σε σχέση με τους επιδιωκόμενους στόχους, η συνδρομή αυτή θα πρέπει να είναι προσωρινή και να μειώνεται σταδιακά και ομαλά 7

ότι, προκειμένου να διευκολυνθεί η εφαρμογή των διατάξεων αυτών, θα πρέπει να θεσπιστεί διαδικασία για τη στενή συνεργασία μεταξύ των κρατών μελών και της Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Θεσπίζεται ειδικό πλαίσιο τεχνικής και χρηματοδοτικής συνδρομής προκειμένου να παρασχεθεί βοήθεια στους παραδοσιακούς προμηθευτές μπανανών ΑΚΕ για να προσαρμοστούν στις νέες συνθήκες της αγοράς μετά τις τροποποιήσεις που θεσπίστηκαν στην κοινή οργάνωση αγοράς στον τομέα της μπανάνας από τον κανονισμό (ΕΚ) αριθ. . . ./98.

2. Το ειδικό αυτό πλαίσιο έχει εφαρμογή για μία περίοδο που δεν υπερβαίνει τα δέκα έτη, με ημερομηνία έναρξης την 1η Ιανουαρίου 1999.

Άρθρο 2

Για τους σκοπούς του παρόντος κανονισμού:

- ως «παραδοσιακοί προμηθευτές ΑΚΕ» νοούνται τα κράτη ΑΚΕ που περιλαμβάνονται στο παράρτημα,

- ως «μπανάνες» νοούνται νωπές ή αποξηραμένες μπανάνες που καλύπτονται από τον κωδικό ΣΟ 0803 00 19.

Άρθρο 3

1. Οι παραδοσιακοί προμηθευτές ΑΚΕ είναι επιλέξιμοι για τεχνική και χρηματοδοτική συνδρομή.

2. Η τεχνική και χρηματοδοτική συνδρομή χορηγείται για να συμβάλει στην εφαρμογή προγραμμάτων στον τομέα της μπανάνας που έχουν ως στόχο τη βελτίωση της ανταγωνιστικότητας, ιδιαίτερα μέσω:

- της αύξησης της παραγωγικότητας, υπό την επιφύλαξη του σεβασμού του περιβάλλοντος,

- της βελτίωσης της ποιότητας,

- της προσαρμογής των μεθόδων παραγωγής, διανομής ή εμπορίας προκειμένου να υπάρξει συμμόρφωση προς τους ποιοτικούς τύπους που προβλέπονται στο άρθρο 2 του κανονισμού (ΕΟΚ) αριθ. 404/93,

- της ίδρυσης οργανώσεων παραγωγών, οι οποίες έχουν ως στόχο τη βελτίωση της εμπορίας και της ανταγωνιστικότητας των προϊόντων τους και την ανάπτυξη συστημάτων πιστοποίησης μεθόδων παραγωγής που σέβονται το περιβάλλον,

- της ανάπτυξης της στρατηγικής παραγωγής ή/και εμπορίας για την εκπλήρωση των απαιτήσεων της αγοράς της Κοινότητας υπό το φως της κοινής οργάνωσης αγοράς στον τομέα της μπανάνας,

- της παροχής βοήθειας στον τομέα της κατάρτισης, της γνώσης της αγοράς, της ανάπτυξης μεθόδων παραγωγής που σέβονται το περιβάλλον, της βελτίωσης των υποδομών διανομής και της βελτίωσης των εμπορικών και χρηματοδοτικών υπηρεσιών για λογαριασμό των παραγωγών μπανάνας.

Άρθρο 4

Η Επιτροπή αποφασίζει σχετικά με την επιλεξιμότητα των προγραμμάτων που αναφέρονται στο άρθρο 2 μετά από διαβούλευση με τους ενδιαφερόμενους παραδοσιακούς προμηθευτές ΑΚΕ. Λαμβάνει επίσης υπόψη τη συμφωνία του υπό εξέταση προγράμματος προς τους γενικούς αναπτυξιακούς στόχους του ενδιαφερόμενου κράτους ΑΚΕ και την επίπτωσή του στην περιφερειακή συνεργασία με άλλους παραγωγούς μπανάνας, ιδιαίτερα τους κοινοτικούς παραγωγούς.

Άρθρο 5

1. Στο πλαίσιο του συνολικού ποσού που διατίθεται για ένα συγκεκριμένο έτος, η Επιτροπή καθορίζει το μέγιστο ποσό που διατίθεται σε κάθε παραδοσιακό προμηθευτή ΑΚΕ για τη χρηματοδότηση των προγραμμάτων που αναφέρονται στο άρθρο 3 παράγραφος 2, λαμβάνοντας υπόψη το επίπεδο ανταγωνιστικότητας και τη σημασία της παραγωγής μπανάνας για την οικονομία της σχετικής χώρας.

2. Προκειμένου να εξασφαλιστεί η καταλληλότητα της τεχνικής και χρηματοδοτικής συνδρομής όσον αφορά τους επιδιωκόμενους στόχους, εφαρμόζεται, ανάλογα με την περίπτωση, συντελεστής μείωσης ύψους έως 15 % από το έτος 2004, στο επίπεδο της συνδρομής που διατίθεται στους μεμονωμένους παραδοσιακούς προμηθευτές ΑΚΕ του προηγούμενου έτους, σε περίπτωση που δεν παρατηρείται επαρκής αύξηση της ανταγωνιστικότητας.

Άρθρο 6

Η χρηματοδοτική στήριξη που προβλέπεται βάσει του παρόντος κανονισμού είναι επιπρόσθετη προς οποιαδήποτε κεφάλαια, τα οποία διατίθενται για παραδοσιακούς προμηθευτές ΑΚΕ σύμφωνα με τις διατάξεις της τέταρτης σύμβασης ΑΚΕ-ΕΚ.

Άρθρο 7

1. Η Επιτροπή καθορίζει λεπτομερείς κανόνες για την εφαρμογή του παρόντος κανονισμού.

2. Η Επιτροπή συνεπικουρείται από επιτροπή που συνίσταται από αντιπροσώπους των κρατών μελών, της οποίας χρέη προέδρου εκτελεί αντιπρόσωπος της Επιτροπής.

3. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η Επιτροπή εκφράζει τη γνώμη της επί του σχεδίου εντός προθεσμίας η οποία ορίζεται από τον πρόεδρο ανάλογα με τον επείγονται χαρακτήρα του θέματος. Η γνώμη εκφράζεται με την πλειοψηφία που ορίζεται στο άρθρο 148 παράγραφος 2 της συνθήκης στην περίπτωση αποφάσεων τις οποίες το Συμβούλιο καλείται να υιοθετήσει κατόπιν προτάσεως της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται σύμφωνα με τις διατάξεις του εν λόγω άρθρου. Ο πρόεδρος δεν διαθέτει ψήφο.

4. Η Επιτροπή εγκρίνει τα υπό εξέταση μέτρα εφόσον είναι σύμφωνα με τη γνώμη της επιτροπής.

5. Εάν τα υπό εξέταση μέτρα δεν είναι σύμφωνα με τη γνώμη της επιτροπής, ή εφόσον δεν εκφραστεί καμία γνώμη, η Επιτροπή υποβάλλει αμελλητί προς το Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο ενεργεί με ενισχυμένη πλειοψηφία.

6. Εάν, μετά την παρέλευση τριμήνου από την ημερομηνία της πρότασης, το Συμβούλιο δεν έχει προβεί σε ενέργειες, τα προτεινόμενα μέτρα εγκρίνονται από την Επιτροπή.

Άρθρο 8

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

ΠΑΡΑΡΤΗΜΑ

Κατάλογος που προβλέπεται από το άρθρο 2 παράγραφος 1

Παραδοσιακοί προμηθευτές μπανανών ΑΚΕ

Μπελίζε

Καμερούν

Πράσινο Ακρωτήριο

Ακτή του Ελεφαντοστού

Δομινικανική Δημοκρατία

Γρενάδα

Τζαμάικα

Μαδαγασκάρη

Αγία Λουκία

Άγιος Βικέντος και Γρεναδίνες

Σομαλία

Σουρινάμ